318 
at finde de spiste Fugles Mave-Pose vel bevaret med dens Indhold 
af Smaastene. 
Vist heller ikke Duehøgen har tilfældig været i Troldmandens 
Hænder i vor Bronzealder. Som andre store statelige Rovfugle 
har Duehøgen i Oldtiden staaet i høj Anseelse; den er sikkert en 
af de Arter, som Grækerne kaldte Hierax eller Kirkos, og den var 
da helliget Apollo. Dens Skjebne i Nutiden hos os er den samme 
elendige som Ravnens. 
Det er kun lidt, der hidtil er oplyst om Bronzealderens Fugle; 
men det lidt, der kjendes, tyder paa, at der kunde ventes mere, 
naar kun Bronzealderen kunde faa bedre Lejlighed til at tale til 
os. Aalestrup-Fundet er et ret tydeligt Vidne om, at man med 
Forstaaelse iagttog Fuglenes Flugt, ligesom den græsk-romerske 
Oldtids Ornithoskopos eller Oionoskopos, Auspex eller Augur. Og 
baade Troldmand og Troldkvinde, eller vel rettere Præst og Præst- 
inde, fra Hvidegaard og Maglehøj undersøgte Fuglenes Indvolde; 
de have haft at gjøre med Emner netop af den Slags, der ogsaa 
optog Grækernes Hieroskopos, Romernes Haruspex. 
15.—5,—1904. 
